روسیا پرزیدنتی ولادیمیر پوتین اوکراینایا قارشی بعضی ایقتیصادی محدودیت‌لرین حاضیرلانماسینا یؤنه‌لیک فرمان ایمضالادی.
کرملین مطبوعات خیدمتین‌دن بیلدیریلیب: ولادیمیر پوتین اوکراینانین روسیایا دوشمن موضعی اوجباتین‌دان اوکراینانین بعضی شیرکت و شخص‌لرینه قارشی تحریم گتیریلمه‌سیله باغلی فرمان ایمضالادی.
روسیا حکومتی‌نین اوکراینایا قارشی محدودیت‌لر گتیرمک تاپشیریغی وئریلن فرمانا اساساً، ایقتیصادی تحریم لرین تطبیق اولوناجاغی اوکراینا شیرکت و شخص‌لری‌نین سیاهی‌سی حاضرلانا‌جاق.
خاطیرلاداق کی، روسیانین قریمی ایلحاق ائتمه‌سی و اوکراینانین دوغوسوندا باش وئرن بحرانلا علاقه‌دار رسمی کیف رهبرلیگی 2014-جو ایلدن بو یانا رسمی مسکوایا قارشی موختلیف ایقتیصادی محدودیت‌لر گتیرمیشدی. سؤزو گئدن محدودیت‌لر آراسیندا روسیا‌دان بیرباشا طبیعی گاز وارداتی‌نین دایاندیریلماسی، روسیا بانک‌لارینا قاداغا‌لار و ایکی اؤلکه آراسیندا هاوا حرکتی‌نین محدودلاشدیریلماسی تدبیرلری یئر آلیر.
